stanford-oval/wikipedia huggingface dataset:
Konibodom

| Konibodom (Конибодом,  کانی‌بادام) |
| --- | --- |
 Konibodomin torialuetta.
 Konibodom
 Koordinaatit: 40.2901°N, 70.4262°E 
Valtio:  Tadžikistan
Alue:  Sugd
Historiallinen maininta:  712–713 (Kand), 1463
Piirihallinto perustettu:  1925
Kaupungiksi:  1937
Väkiluku (1.1.2016)  ():  50 400
Aikavyöhyke:  UTC+5
Suuntanumero(t):  +992-3467
Rekisterikilpi:  02TJ
 
 http://konibodom.tj/ 
Infobox OKVirheellinen NIMI-arvo: 
Konibodom (tadžikiksi Конибодом, pers. ‏کانی‌بادام‎; ven. Канибадам, Kanibadam), on historiallinen kaupunki Ferganan laakson lounaisosassa, Keski-Aasiassa. Hallinnollisesti kaupunki kuuluu Tadžikistanin pohjoisosat kattavaan Sugdin maakuntaan. Vuonna 2016 runsaan 50 000 asukkaan Konibodom arvioitiin maansa seitsemänneksi väkirikkaimmaksi kaupungiksi.
Kaupunki sijaitsee linnuntietä noin 242 kilometriä pääkaupunki Dušanbesta koilliseen; maanteitse etäisyys on 382 kilometriä. Maakuntakeskus Hudžand sijaitsee 80 kilometrin päässä lännessä. Syrdarja-jokeen padottu Qairoqqumin tekojärvi on noin 7 kilometriä kaupungista länteen ja Uzbekistanin valtioraja maanteitse noin 9 kilometriä kaupungin keskustasta pohjoiseen. Uzbekistanin rataverkkoon liittyvän Taškent–Havast (risteysasema)–Kokand linjan rautatieasema (Konibodom) sijaitsee 6 kilometriä keskustasta luoteeseen.
Historia

Arkeologisten kaivausten mukaan kaupungin alueella oli asutusta toisella vuosituhannella eaa. Eräs suuren silkkitien haara kulki paikkakunnan kautta 3 700 vuotta sitten. Erään tulkinnan mukaan paikkakunta esiintyisi persialaisen kansojen kansalliseepoksessa, Kuninkaiden kirjassa nimellä Kanobad ja löytyisi kuvauksia persialaisten ja tuanialaisten välillä käydysta sotatoimista alueella. Kaupungin tulkitaan esiintyvän nimellä Kand vuodelta 712–713 olevassa kirjallisessa lähteessä. Tällä perusteilla on tulkittu asutuksen olleen olemassa ennen lähteen kuvaamia arabijoukkojen hyökkäyksiä. Pysyvämpi asutus kehittyi 700–900-luvulla jaa. Aiemmassa historiankirjoituksessa eli neuvostovuosina paikkakunnan todettiin esiintyvän kirjallisissa lähteissä ensi kertaa vasta vuonna 1463. Piirihallinto Konibodomin seudulle perustettiin 1925 (seutu tällöin osa Tadžikistanin ASNT:a). Kaupungin aseman piirikeskus sai 1937.
Kaupunki oli aiemmin kuuluisa manteleistaan. Seudun manteleita ja niiden hyvyyttä - herkullisuutta ja sormin särjettävää kuorta - kuvattiin 1100- ja 1200-luvun historioitsijoiden ja runoilijoiden säkeissä. Manteleihin viittaava nimitys Konibodom kaupungille vakiintui 1100–1500-luvuilla. Kaupungin (venäjänkielisen) nimen katsotaan juontuvan sanoista кент (kent) 'kaupunki tai kylä' ja бадам (badam) 'manteli'. Näin kaupungin nimen merkitys olisi 'mantelikaupunki'.
Nykypäivä

Ferganan suuri kanava sivuaa kaupungin eteläosia; kastelukanavien verkosto ulottuu kaupunkiin. Siellä jalostetaan muun muassa seudulla kasvatettua puuvillaa. Auton varaosatuotantoa, käsiteollisuutta. Kaupungissa on teatteri (myös elokuvaesityksiä), museo, kouluja, moskeija. Opettajankoulutuslaitos.
Kaksi madrasaa on säilynyt: Madrasa Mirradjab Dodho (1500-luvulta; toimii nykyään kotiseutumuseona) ja Oimin madrasa 1500- tai 1600-luvulta. Oimin madrasa on harvoja keskiaasialaisia islamilaisia kouluja, johon myös tytöt pääsevät opiskelemaan; työillä ja pojilla on omat tilansa. Neuvostovuosina rakennus toimi jonkin aikaa vankilana, sittemmin maatalousalan yrityksen varastona ja poikien uudelleenkoulutuslaitoksena. Vuonna 1996 madrasa restauroitiin perusteellisesti. Historiallisiin rakennuksiin lukeutuu myös 1600-luvulta peräisin oleva mausoleumi (Langari Bobo).
Nykypäivä > Väestön kehitys

Oheinen taulukko kuvaa Konibodomin väkiluvun kehitystä vuosien 1959-2016.
| Vuosi | Väestö 1959 | Väestö 1970 | Väestö 1979 | Väestö 1989 | Väestö 2000 | Väestö 2010 | Väestö 2016 |
| --- | --- | --- | --- | --- | --- | --- | --- |
| Väkiluku | &&&&&&&&&&017486.&&&&0017 486 | &&&&&&&&&&026828.&&&&0026 828 | &&&&&&&&&&032176.&&&&0032 176 | &&&&&&&&&&037841.&&&&0037 841 | &&&&&&&&&&045000.&&&&0045 000 | &&&&&&&&&&047100.&&&&0047 100 | &&&&&&&&&&050400.&&&&0050 400 |

Leninakatua.
Minareetti.
Oimin madrasan julkisivua.
Aiheesta muualla

Kuvia tai muita tiedostoja aiheesta Konibodom Wikimedia Commonsissa
Konibodomiin keskittynyt portaali (venäjäksi) (kanada.tj)
Ilmastotilastoja Konibodomin sääasemalta, säätila ja -ennuste (englanniksi) (weatherbase.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Konibodom
Käännös suomeksi
Park Hae-soo

Park Hae-soo on korealainen näytelijä. Hänet tunetaan maailmanlaajuisesti parhaiten Cho sang woon esitämisestä Netfliksin hittisarjan Squid Game ensimmäisellä kaudella, mikä toi hänet ehdolle Primetime Emmy -palkinnon saajaksi draamasarjan erinomaisesta sivuosastatarkistettava
Maarukanmetsä

Maarukanmetsän metsää kesällä 2011.
Maarukanmetsä on metsä- ja asuinalue Vantaalla Mikkolan kaupunginosan eteläosassa. Alue on esimerkki 2000-luvun lisärakentamista. Asuinalueella on kolmi- tai kuusikerroksisisia kerrostaloja rakennusten välisine viherkaistaleineen ja leikkipaikkoineen. Lisäksi alueella on kaksikerroksisia rivitaloja ja Maarukan päiväkoti (Uranuksentie 3).
Asuinalueen eteläpuolella on puutarhapalstoja sekä sähkönsiirtolinjojen eteläpuolella Sipoon Myyraksen (Myras) asuinalue Keravanjoen pohjoisrannalla. Asuinalueen länsi-, lounais- ja itäpuolella on metsää, pohjoisessa sijaitsee teollisuusalue. Lyhyen matkan päässä lounaassa Matarin kaupunginosassa on Matarinpuisto ja Keravanjoen Matarinkoski.
Sandy Hookin koulusurmat

| Sandy Hookin koulusurmat |
| --- | --- |

Paikka:  Newtown, Connecticut, Yhdysvallat  41°25′12″N, 073°16′43″W
Kohde:  Lapset ja koulun henkilökunta
Ajankohta:  14. joulukuuta 2012  9.41  (UTC−5)
Iskutyyppi:  joukkomurha
Kuolleita:  27 koululla (ampuja mukaan lukien), lisäksi ampuja surmasi äitinsä kotona, yhteensä 28
Haavoittuneita:  3
Tekoväline:  Neljä löydettiin koululta: .223-kaliberinen kivääri  10mm Glock käsiase  9mm SIG Sauer käsiase  haulikko, löydettiin autosta
Musta: Ampujan kodin sijainti
Punainen: Koulun sijainti
Sandy Hookin koulusurmat tapahtuivat 14. joulukuuta 2012 Sandy Hookin alakoulussa Newtownissa, Connecticutin osavaltiossa Yhdysvalloissa. Tulituksessa kuoli 28 henkilöä, joista 20 oli lapsia.
Tapahtumat

Hieman ennen kello puolta kymmentä aamulla paikallista aikaa Adam Lanza surmasi kotonaan äitinsä ampumalla tätä neljä kertaa kasvoihin. Tämän jälkeen hän ajoi äitinsä autolla koululle ja tunkeutui väkisin sisälle mukanaan ainakin kaksi käsiasetta ja yksi 223-kaliiperinen kivääri sekä useita patruunalippaita. Tulitus alkoi noin kello 9.35 paikallista aikaa. Ennen lasten ampumista Lanza surmasi kuusi aikuista. Suurin osa ampumisista tapahtui kahdessa ala-asteen luokkahuoneessa, joista toisessa surmattiin 14 lasta ja toisessa kuusi; kahdeksan poikaa ja 12 tyttöä. Surmansa saaneet lapset olivat 6–7-vuotiaita. Kuolonuhrien joukossa olivat myös koulun rehtori ja psykologi. Kaikki kuusi aikuista olivat naisia, jotka työskentelivät koulussa. Lanza ampui itsensä käsiaseella, kun ensimmäiset poliisit saapuivat kouluun.
Tekijä

Epäilty ampuja, 20-vuotias Adam Lanza oli veljensä Ryan Lanzan mukaan kärsinyt pitkään mielenterveysongelmista. Lanzalla ei tiettävästi ollut aiempaa rikostaustaa. Tuttavien mukaan hän oli ujo, yksinäinen ja hyvin älykäs. Erään sukulaisen mukaan hän olisi ollut jollain tavalla autistinen. Lanzan vanhemmat olivat eronneet, ja hän asui äitinsä luona Newtownissa. Joukkomurhassa käytetyt aseet oli rekisteröity ampujan äidin, Nancy Lanzan nimiin.
Reaktiot

Yhdysvaltain presidentti Barack Obama oli tapahtuman vuoksi järkyttynyt ja murheen murtama. Hän esitti surunvalittelunsa kuolonuhrien omaisille, lupasi Connecticutin osavaltiolle kaiken tarvittavan avun ja peräänkuulutti yhteen hiileen puhaltamista, jotta samankaltaisia tragedioita ei enää tapahtuisi. Kuvanjakopalvelu Instagramiin ladattiin tapahtuman jälkeisen vuorokauden aikana kymmeniätuhansia kuvia kouluampumisen uhrien muistamiseksi; mm. aseiden vastaisia kuvia, kuvia Sandy Hookin koulun oppilaista ja rukouskehotuksia. Useiden Euroopan maiden johtajat esittivät surunvalittelunsa tapahtumien johdosta. Suomen poliisi tehosti nettikeskustelujen valvontaa siltä varalta, että ampumistapaus yllyttäisi matkimaan tekoa.
Tragedia herätti USA:ssa kiivaan keskustelun aselaeista. The Journal News -lehti herätti vihastusta julkaisemalla 33000 aseluvan haltijan yhteystiedot. Lehti puolustautui sanomalle, että koki asian tärkeäksi Connecticutin joukkosurman jälkeen.
Laulukilpailuohjelma X Factor USA omisti kappaleen tragedialle vuonna 2012. Ohjelman 13 finalistia lauloivat ”You’re Not Alone”.
Aiheesta muualla

Kuvia tai muita tiedostoja aiheesta Sandy Hookin koulusurmat Wikimedia Commonsissa
Blogi Sandy Hookin ampujasta (englanniksi)
BBC:n tallenne tapahtumasta ja aikajana
Valkeakosken ammattiopisto

VAAOn oppilaitos Valkeakoskella.
Valkeakosken ammattiopisto (VAAO) on toisen asteen ammattikoulu. Se sijaitsee Valkeakosken pohjoispuolella ja on osa Valkeakoski Campusta. Koulussa opiskelee vuosittain noin 1 400 oppilasta. Koko campus-alueella (Valkeakosken ammattiopisto, Tietotien lukio sekä Hämeen ammattikorkeakoulu) opiskelee yhteensä lähelle 2 000 oppilasta.
VAAOssa on mahdollisuus opiskella seuraavia ammattikoulutusohjelmia:
Merkonomi, IT-tukihenkilö, ohjelmistokehittäjä, koneasentaja, koneistaja, automaatioasentaja, sähköasentaja, talonrakentaja, putkiasentaja, kiinteistönhoitaja, prosessinhoitaja, maalari, automekaanikko, kampaaja, parturi, kosmetologi, kosmetiikkaneuvoja, kokki sekä lähihoitaja
Koulussa opiskelee valkeakoskelaisten nuorten lisäksi hyvin paljon oppilaita lähikunnista, kuten Tampereelta, Lempäälästä, Akaasta ja Pälkäneeltä. Kulkuyhteydet koululle ovat hyvät myös ulkopaikkakuntalaisille. Joukkoliikenne mahdollistaa bussilla kulkemisen kauempaakin tuleville.
VAAOn rehtorina toimii Raimo Alarova.
Aiheesta muualla

VAAOn verkkosivu
Joel Bonsdorff

Joel Bonsdorff (s. 1999 Helsinki) on helsinkiläinen laulaja, näyttelijä ja ääninäyttelijä. Hän laulaa lauluyhtyeissä InTones ja Flok, joka voitti vuonna 2023 Tampereen Sävelen yhtyelaulukilpailun vahvistettujen yhtyeiden sarjan sekä yleisöäänestyksen. Bonsdorff opiskelee laulua Sibelius-Akatemiassa Petteri Salomaan johdolla. Hän on laulanut monissa kuoroissa, muun muassa Cantores Minores -kuorossa. Bonsdorff näytteli Lenni Morrisia Yle TV2:n sarjassa Uusi päivä ja Robert Rosenbögeliä elokuvassa Risto Räppääjä ja polkupyörävaras. Bonsdorff on näytellyt Kansallisteatterissa ja Helsingin Kaupunginteatterissa ja tehnyt äänirooleja elokuvissa ja tv-sarjoissa. Vuonna 2012 Stadin Slangi ry myönsi hänelle Stadin Junnu -arvonimen.
Roolit ja ääniroolit

Roolit
Otteita, 2020 (Perry), Kansallisteatteri. Ohjaus Satu Linnapuomi.
Mä voin selittää kaiken, 2018 (Lenni Morris). Yle Areena.
Veden vangit -musikaali 2016 (Aron). Uusi Päivä, Yle TV2
Uusi Päivä, 2016–2018 (Lenni Morris). Yle TV2.
Risto Räppääjä ja polkupyörävaras, 2010 (Robert Rosenbögel). Ohjaus Mari Rantasila, musiikki Iiro Rantala, tuotanto Kinotar.
Katri Helena -musikaali, 2011 (Juha Kalaoja ja Moilasen poika), Helsingin Kaupunginteatteri. Ohjaus Tiina Brännare.
Pikkujättiläinen, Kansallisteatteri, 2011–12 (Eino). Ohjaus Katja Krohn.
Ääniroolit
Elokuvat:
Mufasa: Leijonakuningas, 2024, Taka
Wicked 2024, ensemble (dub)
Vonkka, 2023, Villi Vonkka
Elias ja aarrejahti, 2011, Elias
Laputa: linna taivaalla, 2010, Pazu
Finias ja Ferb: Yli kaksiulotteisuuden, 2011, Finias
Finias ja Ferb: Star Wars, 2014, Finias
Pentujengi ja aavekoira, 2011, B-Dawg
Pentujengi aarrejahdissa, 2011, B-Dawg
Savannijengi (saks. Konferenz der Tiere), 2011, mangusti
Prinsessa Lillifee, 2012
Joulukoira 2 - Suuri jouluhulina, 2012
Räyhä-Ralf 2013
Poutapilviä ja Lihapullakuuroja 2, 2013, Cal
Tarzan, 2013, Derek
Prinsessa Sofia ensimmäinen, 2014
Inside Out, 2015, täydellinen poikaystävä
TV-sarjat:
Finias ja Ferb, Finias
Netflix originals: Free rein / Ohjat Käsissä, Marcus
Oopperat, operetit ja konsertit

Tampereen Sävel 2023, yhtyelaulukilpailu. Lauluyhtye Flok: 1. sija vahvistettujen yhtyeiden sarjassa, yleisöäänestyksen voittaja
Muumiooppera 2022, Aleksanterin teatteri ja Porin Promenadisali (Muumipeikko), säveltäjä Ilkka Kuusisto
Unelma 2020, Helsinki Early Music Festival / Juurilla-hanke, Suomalainen barokkiorkesteri (FiBO), (näyttelijä, laulaja)
Räpätätiivi 2020, Suomalainen barokkiorkesteri (FiBO), Kansallisteatteri ja Kaarelan asukkaat / Juurilla-hanke (tenori, cajón, beat box, projektisuunnittelu)
Saimaan kauneimmat sävelet, Puumala 2019, 2020, 2021, 2022, 2023 (lauluyhtye InTones)
Tampereen Sävel 2019, yhtyelaulukilpailu. Lauluyhtye inTones: The most promising young group
Operetti Tiresiaan rinnat, Francis Poulenc, Aleksanterin teatteri 2019 (parrakas mies, enkeli, kuoron solisti)
Giuditta-operetti, Franz Lehár, Aleksanterin teatteri, 2019 (Giuditta-kuoro)
Candide-operetti, Leonard Bernstein, Savoy-teatteri, 2018 (alkemisti, orjakauppias, rakastaja, kuppatautinen, Candide-kuoro)
Uusi Päivä Jäähyväiskonsertit, Tampere-talo, 11/2018
Mozartin Requiem11/2018 Tapiolan kirkko
Carmina Burana (Carl Orff), 4/2018 Espoon kulttuurikeskus
Kehitysvammaisten tukiliitto syyskonsertti 8.10.2016, Tampere-talo
Jorma Hynnisen 75-vuotisjuhlakonsertti 3.4.2016 Kuopion musiikkikeskus (lauluyhtye Gugu)
Talvisodan päättymisen 75-vuotismuistokonsertti Sininen hetki Temppeliaukion kirkko 13.3.2015, taltiointi Yle (lauluyhtye Gugu)
Levytykset

Flok: Väärin, 2024
Flok: Lumi, 2023 (orig. Rebekka Holi)
Flok: Sydäntalvi, 2023
Flok: Kysy mua ulos, 2023, (orig. Vesala)
Voimalauluja pyhään ja arkeen 2023, useita artisteja (Anna-Mari Kaskinen, Anna-Liisa Haunio)
Molly: Stardust. Gone By Sunrise, feat Joel. 2014
Risto Räppääjä ja polkupyörävaras Soundtrack. Robertin pyörätuoliblues. 2010
Sävellykset ja sovitukset

En etsi valtaa loistoa 2023, säv. J. Sibelius, sov. J. Bonsdorff. (Ylen joulukortti 2023, esittäjä lauluyhtye inTones)
Aiheesta muualla

Joel Bonsdorff Elonetissä.
Joel Bonsdorff Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet
New Canaan

| New Canaan |
| --- | --- |
 Philip Johnsonin ”Lasitalo” New Canaanissa.
 New Canaan sijaitsee Connecticutin lounaiskulmassa.
 Koordinaatit: 41°08′48.48″N, 73°29′41.64″W 
Valtio:  Yhdysvallat
Osavaltio:  Connecticut
Piirikunta:  Fairfield
Pinta-ala:  
 – Kokonaispinta-ala:  58,3 km²
Väkiluku (2010):  19 738
Postinumero:  06840
 
 www.newcanaan.info/%20www.newcanaan.info 
Infobox OKVirheellinen NIMI-arvo: 
New Canaan [nuː ˈkeɪnən] on New Yorkin esikaupunkialueeseen kuuluva vauras kunta Connecticutin osavaltion Fairfieldin piirikunnassa, noin 13 kilometriä koilliseen Stamfordin kaupungista. New Canaanissa asuu noin 20 000 asukasta, ja vuonna 2008 sen asukkailla oli CNN Moneyn tilaston mukaan korkeimmat mediaanitulot kaikista Yhdysvaltojen kunnista.
New Canaanissa on kaksi Metro-North-rautatielinjan asemaa, New Canaan ja Talmadge Hill. Junamatka New Yorkin Grand Central Terminaliin kestää noin tunnin. Autolla kuntaan pääsee Merritt Parkwaytä pitkin.
New Canaanin naapurikaupunkeja ovat pohjoisessa New Yorkin osavaltioon kuuluvat Lewisboro ja Pound Ridge, idässä Wilton, kaakossa Norwalk, etelässä Darien sekä lounaassa ja lännessä Stamford.
New Canaanin kunnanosia ovat keskusta, Talmadge Hill, Ponus, Smith Ridge Road, Pinneys Corners ja osa Silverminesta.
Historiaa

1860-luvulla rakennettu rautatie muutti New Canaanin maatalousvaltaisesta alueesta vauraiden newyorkilaisten suosimaksi kesähuvila-alueeksi. Vähitellen he rakensivat sinne ympäri vuoden asuttavia taloja ja alkoivat kulkea junalla töissä Manhattanilla.
Toisen maailmansodan lopusta 1960-luvulle asti New Canaan oli arkkitehtuurin modernismin tärkeä keskus, jonne rakennettiin noin 80 modernia pientaloa suunnittelijoinaan muun muassa Philip Johnson, Marcel Breuer, Landis Gores, John M. Johansen ja Eliot Noyes – viisi arkkitehtia jotka tunnettiin yhteisnimellä ”The Harvard Five”. Tunnetuimmaksi niistä on muodostunut Johnsonin Glass House.
Vuonna 2015 New Canaaniin valmistui japanilaisten SANAA-arkkitehtien Kazuyo Sejima ja Ryūe Nishizawa suunnittelema ympäristö- ja kulttuurikeskus Grace Farms, maastossa mutkitteleva sarja lasipaviljonkeja.
New Canaanin taloja ja katunäkymiä käytettiin elokuvan Jäämyrsky (1997) kuvauspaikkoina. Muita New Canaanissa kuvattuja elokuvia ovat Hellyyteni kohde (1998), Stepfordin naiset (2004) ja Revolutionary Road (2008).
Tunnettuja nykyisiä ja entisiä asukkaita

Glenn Beck, tv- ja radiojuontaja
L. Paul Bremer, Irakin jälleenrakennus­apu­viraston johtaja
Ann Coulter, kirjailija
A. J. Cronin, kirjailija
Ann Curry, tv-juontaja
Katherine Heigl, näyttelijä
David Letterman, talk show -juontaja
Christopher Lloyd, näyttelijä
Christopher Meloni, näyttelijä
Max Pacioretty, jääkiekkoilija
Paul Simon, laulaja-lauluntekijä
Stuart Symington, senaattori
Bill Toomey, kymmenottelija
Brian Williams, entinen uutisankkuri.
Aiheesta muualla

Kuvia tai muita tiedostoja aiheesta New Canaan Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:New Canaan, Connecticut
Käännös suomeksi
Mäntyöljy

Mäntyöljy on havupuusta sulfaattisellutehtaan sellunkeiton sivutuotteena saatavaa ainetta. Raakamäntyöljystä jalostetaan esimerkiksi Suomessa monenlaisia kemiantuotteita ja diesel-polttoainetta.
Raakamäntyöljyn koostumus vaihtelee puulajin ja kasvupaikan mukaan. Havupuuta käytettäessä saadaan raakamäntyöljyä Suomessa keskimäärin 35 kg/t sellua. Raakamäntyöljy koostuu hartsihapoista (20–50 %), rasvahapoista (35–70 %) ja neutraaleista aineosista (5–30 %). Hartsihapoista tärkeimmät ovat abietiini-, dehydroabietiini-, palustriini-, neoabietiini-, pimaari- ja levopimaarihappo. Rasvahapoista pääosa on öljyhappoa ja linolihappoa. Mäntyöljyn neutraalit aineet koostuvat pääasiassa steroleista, diterpeenialkoholeista ja -aldehydeistä.
Käyttö

Raakamäntyöljyä käytetään vain vähän käsittelemättömänä esimerkiksi bitumiemulsioiden, kasvinsuojeluaineiden ja poraöljyjen valmistamiseen.  
Mäntyöljy on molekyylien seos, josta voidaan tislaamalla erottaa eri jakeita jatkokäyttöön. Pääosa raakamäntyöljystä tislataan mäntyöljytislaamossa. Mäntyöljyn tislauksen päätuotteet ovat mäntyrasvahappo ja mäntyhartsi. Lisäksi saadaan ns. esiöljyä ja mäntypikeä, sekä tislattua mäntyöljyä. Kun näitä jakeita jalostetaan edelleen, saadaan erilaisiin käyttökohteisiin soveltuvia aineita.
Mäntyrasvahappoa käytetään maalitehtailla alkydihartsien valmistuksessa. Sekatisleet ja tislatut mäntyöljyt käytetään mäntysaippuan eli mäntysuovan valmistukseen sekä maali- ja liimateollisuuden raaka-aineeksi. Mäntyöljypohjaisia tuotteita käytetään esimerkiksi teippeihin, etiketteihin, pakkaus- ja lattiamateriaaleihin, maaleihin, pinnoitteisiin, liimoihin, voiteluaineisiin, metallintyöstönesteisiin, polttoaineiden lisäaineisiin, kaivosteollisuuteen, öljykenttäsovelluksiin ja autonrenkaisiin.
Veren kolesterolitasoa alentavia steroleja valmistetaan mäntyöljystä. Purukumi ja huulipuna voivat sisältää mäntyöljyperäisiä aineita. Suomen Rehu on ensimmäisenä maailmassa kehittänyt ja tuonut markkinoille eläinrehun, joka sisältää mäntyöljyn pihka-aineita. Nämä toimivat luonnonmukaisia tulehdusta estäviä aineina, minkä ansioista siipikarjalihan tuotannossa voidaan vähentää antibioottien käyttöä, joka Suomessa on vähäistä, mutta monissa Euroopankin maissa huomattavan yleistä.
Mäntyöljystä voidaan valmistaa myös asfaltin kierrätystä edistävää ainetta. Sen avulla jopa 75 % vanhasta asfaltista voidaan käyttää uudelleen teiden pinnoituksessa. Pinnoite on laadukasta ja sen käyttö säästää rahaa sekä luonnonvaroja, joita kuluisi uuden bitumin käytöstä ja asfalttijätteen hävityksestä.
Yritykset

2014 mäntyöljyn jalostus työllisti n. 3 000 henkilöä Euroopassa ja liiketoiminnan arvo oli yli miljardi euroa. Suomessa toimivat alan yritykset, Kraton Chemical Oulussa ja Forchem Raumalla, tuottavat korkean jalostusarvon koko jalostusketjun osalta. Suurin osa niiden tuotannosta menee vientiin.
UPM on rakentanut 2012–2015 Lappeenrantaan biojalostamon, jonka pääraaka-aine on mäntyöljy. Biojalostamo valmistaa vetykäsittelyteknologiaa käyttäen puupohjaisia biopolttoaineita liikennekäyttöön.
Kilpailu käytöstä

Jotkin mäntyöljyn jalostajat vastustavat Suomen valtion ja Euroopan unionin politiikkaa, jolla mäntyöljy on määritelty tähderaaka-aineeksi ja polttoaineeksi. Jalostajat muistuttavat julkaisemallaan videolla, että mäntyöljyä saadaan hyvin niukasti ja siitä jatkojalostetuista tuotteista on kova kysyntä maailmalla. Yritysten mukaan valtion toimet vahingoittavat kestävän biotalouden kehitystä Euroopassa.
Mäntyöljyjalosteiden kasvihuonekaasupäästöt ja hiilijalanjälki ovat pienemmät kuin vastaavien fossiilista raaka-aineista ja kasviöljyistä valmistettujen tuotteiden. American Chemistry Councilin tutkimuksen mukaan mäntyöljyn ohjaaminen biopolttoaineisiin ei kuitenkaan vähennä hiilidioksidipäästöjä tai fossiilisten polttoaineiden kulutusta. Sen on sen sijaan todettu vähentävän innovaatioita ja työpaikkoja. Biokemikaaleihin ja biopolttoaineisiin erikoistunut tutkimuslaitos Fraunhofer UMSICHT on julkistanut tutkimustuloksensa Euroopan mäntyöljyn jalostuksen vaikutuksista. Tutkimus keskittyy taloudelliseen arvonlisään, työllisyyteen ja ympäristövaikutukseen. Tulosten mukaan ympäristölle ei koidu mitään etua, jos mäntyöljyä siirretään biokemikaaleista biodieseliin. Itse asiassa päinvastoin, sillä biokemianjalostuksen tuotanto aiheuttaa vähemmän päästöjä kuin uusiutuvan dieselin valmistus.
Tutkimus paljastaa myös, että mäntyöljystä jalostetuilla biopohjaisilla kemikaaleilla on erittäin myönteinen vaikutus taloudelliseen arvonlisään (EVA, Economic Value Add) sen pitkän jalostusketjun takia. Tulokset osoittavat, että mäntyöljyn jalostus biopohjaisiksi kemikaaleiksi tuottaa EVA:n, joka on vähintään neljä kertaa suurempi kuin uusiutuvan dieselin EVA. Mäntyöljyn jalostuksen vaikutus Euroopan työllisyyteen verrattuna biodieseliä tuottavaan teollisuuteen on dramaattinen. Tutkimuksen mukaan mäntyöljyn jalostus työllistää suoraan ja välillisesti 4 000 ihmistä, kun uusiutuvan dieselin valmistus antaa työtä 400:lle.
Aiheesta muualla

Mäntyöljy on arvokas tuote – Pihkafirmat saivat erävoiton – talouselama.fi
Lauri Tuominen: Mäntyöljyn jatkojalostustuotteet, Tekniikan kandidaatintyö, Lappeenrannan-Lahden teknillinen yliopisto LUT, Lappeenranta 2021 (pdf)
Forchemin mäntyöljyjalostamo Raumalla.
Armstrong

Armstrong voi tarkoittaa muun muassa seuraavia: